Bloggerøven: 2010
Derfor, hvis der er noget galt med folkeskolen, er det fordi der er noget galt med samfundet. OKP taler om, at vi alle i konkurrencestaten er blevet opportunistiske individer og 'soldater' i nationernes konkurrence, og det er sådanne 'soldater' folkeskolen nu indrettes til at uddanne. Er det det, vi vil? Ingen kommentarer:
Med en fælleserklæring i Politiken d. 28/10 udsteder direktør Søren Sørensen, Grundfos og rektor Finn Kjærsdam, Aalborg universitet endnu et vidnesbyrd om den hastigt voksende sammensmeltning af kapital og universitet. Der skal flere midler til forskning og "Pengene skal ud at arbejde på universiteterne i samarbejde med virksomhederne og deres produktion..." Påstanden i de to herrers indlæg er, at universiteterne kan dæmme op for fyringer a la Vestas ved at uddanne de eksperter erhvervslivet har brug for. Derfor skal universiteterne have flere penge til dette.
Sherlock Holmes opklarede, så vidt jeg husker, en af sine sager på grund af en hund, der ikke gøede. Under kapitalismen i dens nuværende form er sammenhængen mellem den enkeltes indsats, og den deraf følgende belønning, i langt de fleste tilfælde blevet totalt tilfældig. Den måde hvorpå økonomien fordeler og aflønner arbejdet er blevet uigennemskuelig og uforklarlig. Ikke blot i finansverdenen, som det i de sidste par år er blevet åbenbaret, men i størstedelen af det kapitalistisk organiserede arbejdsliv.
Mette Bock holdt et oplæg på gårsdagens medlemsmøde i Dansk Magisterforenings pensionistsektion. Titlen var lovende: "Slip tøjlerne - det er på høje tid, at fagfolk får myndigheden tilbage". Som spidskandidat for Liberal Alliance (hun er søster til Anders Samuelsen), tidligere programdirektør i DR og nuværende medlem af bestyrelsen for Syddansk universitet og med en lang broget erhvervskarriere bag sig kunne det vel ikke undgå at blive spændende? Læs mere »
Så lyder klageråbene fra universiteterne igen - forskningsfriheden er i fare. Hykleriet er til at få øje på.Dette mener jeg på baggrund af min deltagelse i det såkaldte studenteroprør omkring 70'ernes start og 26 års ansættelse som adjunkt/lektor på Aalborg universitet fra 1974 . Efter en kortvarig - og øjensynligt illusorisk - demokratisering af universiteter og højere læreanstalter begyndte en politisk og økonomisk betinget stramning af styringen af de 'demokratiserede' institutioner.I takt med at den akademiske kritik af kapitalismen gradvist blev afviklet og omlagt til understøttelse af samme. Læs mere »